فرانسادا، پولیس مرکز ساغ پارتیسی‌نین پرزیدنت‌لیگه نامیزد گؤستردیگی فرانسوا فیونون ائوینده آختاریش آپاردی.
پولیس، میللی مالی سوچلار ساوجیلیغی طرفین‌دن حاقیندا عدلی سوروشدورما آچیلان فرانسوا فیونون و اونون حیات یولداشی پنلوپون، پایتاخت پاریس‌دکی ائولرینده آختاریش ائتدی ، آختاریش بیر نئچه ساعات داوام ائتدی.
ساوجیلیق کئچن هفته، اوچ سورغو حاکمی‌نین نظارتینده داوام ائتدیریله‌جک عدلی سوروشدورمانین، دؤولت قایناق‌لاری، کوراومسال وارلیقلارین غیری آدی ایستیفاده ائدیلمه‌سی و بو سوچلارین گیزلدیلمه‌سی سببیله باشلادیلدیغینی بیلدیرمیشدی.
فیللون و خانیمی، 15 مارتدا سورغو حاکم‌لرینه ایفاده وئره‌جک‌لر.
ساوجیلیق، فیللونون حیات یولداشی‌نین 8 ایل مودتینده مجلیسده هئچ چالیشمادان" دانیشمان" صفتی ایله 900 مین یورو آیلیق آلدیغی و ایکی اوشاغینا سناتودا ایکی ایل مودتینده یئنه هیچ چالیشمادان " دانیشمان" صفتی ایله 84 مین یورو آیلیق وئریلدیگی ادعالاری اوزرینه سوروشدورما باشلادیلدیغینی بیلدیرمیشدی.
دیگر طرفدن مرکز ساغ سیاستچی‌لر آراسیندا فیللونون نامیزدلیک‌دن چکیلمه‌سینی ایسته‌ین‌لرین سایی هر کئچن گون آرتیر.
سون آنکئتلره گوره سئچمنلرین 75%-ی اونون یاریشدان چکیلمه سینی ایستیر.
